Γεγονότα Ιουλίου 2014

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Ιούλιο του 2014, συνοδευόμενα από τις πηγές μέσω των οποίων μεταδόθηκαν. 

## 1η Ιουλίου
;Πόλεμος και επιθέσεις
*Ο πρόεδρος της Ουκρανίας Πέτρο Ποροσένκο δηλώνει ότι οι δυνάμεις της ουκρανικής κυβέρνησης θα επαναλάβουν τις στρατιωτικές επιχειρήσεις εναντίον των ρωσόφιλων ανταρτών.(Reuters) 
*Ο στρατός του Ισραήλ επιτίθεται εναντίον 34 στόχων στη Λωρίδα της Γάζας, στην περιοχή που βρίσκεται υπό τον έλεγχο της Χαμάς. Ένας Παλαιστίνιος σκοτώθηκε στις ισραηλινές επιδρομές. (AP)

;Πολιτική και εκλογές
*Ο Γερμανός Μάρτιν Σουλτς (Σοσιαλδημοκράτης) επανεκλέγεται πρόεδρος του Ευρωπαϊκού Κοινοβουλίου για άλλα 2,5 χρόνια. (Deutsche Welle)
*Ο Χουάν Κάρλος Βαρέλα ορκίζεται πρόεδρος του Παναμά. (euronews) 

;Αθλητισμός
*Στο κρίκετ, ο Νεοζηλανδός πρώην παίκτης Λου Βίνσεντ τιμωρείται με ισόβιο αποκλεισμό για στημένα παιχνίδια.(ABC News Australia με AAP)

## 2 Ιουλίου
;Πόλεμος και επιθέσεις
*Συγκρούσεις σημειώνονται στην ανατολική Ιερουσαλήμ μετά τον εντοπισμό ενός νεκρού εφήβου Παλαιστινίου, λίγο μετά την απαγωγή του από δυνάμεις του Ισραήλ σε αντίποινα για την απαγωγή και τη δολοφονία 3 ισραηλινών εφήβων. (enet.gr)

;Διεθνείς σχέσεις
*Το Τόγκο αναγνωρίζει επίσημα το Κόσοβο ως ανεξάρτητο κράτος. (Ministry of Foreign Affairs of the Republic of Kosovo)

;Δυστυχήματα
*Γίνεται γνωστό από επιζώντες ότι ένα νέο ναυάγιο σημειώθηκε στις 29 Ιουνίου στα νότια της Σικελίας, με τον αριθμό των αγνοούμενων ανθρώπων να ανέρχεται στους 70. (kathimerini.gr)

;Νόμος και έγκλημα
*Ο πρώην πρόεδρος της Γαλλίας Νικολά Σαρκοζί αρνείται τις κατηγορίες για ενεργητική δωροδοκία, οι οποίες του απαγγέλθηκαν από γαλλικό δικαστήριο. Μία ημέρα πριν τέθηκε υπό κράτηση για 15 ώρες. (imerisia.gr)

;Επιστήμη και τεχνολογία
*Ο Φαμπιάν Κουστό και 2 μέλη του πληρώματός του βγαίνουν ξανά στην επιφάνεια μετά την παραμονή τους στο βυθό επί 31 ημέρες και τη συλλογή επιστημονικών δεδομένων. (ABC News)

;Πολιτική και εκλογές
*Στο Λίβανο αποτυγχάνει για 8η φορά η απόπειρα να εκλεγεί νέος πρόεδρος από το κοινοβούλιο. (Ναυτεμπορική)

## 3 Ιουλίου
;Πόλεμος και επιθέσεις
*Η Σαουδική Αραβία παρατάσσει 30.000 στρατιώτες στα σύνορα με το Ιράκ και μεταδίδεται η απόσυρση των ιρακινών κυβερνητικών δυνάμεων από την περιοχή. (Reuters) 
**Το Ιράκ διαψεύδει ότι οι στρατιώτες του εγκατέλειψαν τη μεθόριο. (enet.gr)

;Διεθνείς σχέσεις
*Η κυβέρνηση της Τόνγκα αποκαλύπτει μια πρόταση για να πουληθούν οι Ύφαλοι Μινέρβα στα νησιά Φίτζι με αντάλλαγμα τα Νησιά Λάου, σε μια προσπάθεια να επιλυθεί η εδαφική διαφορά ανάμεσα στις δύο χώρες του Ειρηνικού, που διαρκεί εδώ και δεκαετίες. (''Fiji Times'')
*Η Ιαπωνία αίρει μερικές από τις κυρώσεις που είχαν επιβληθεί εναντίον της Βόρειας Κορέας έπειτα από συμφωνία για νέα διερεύνηση της τύχης των Ιαπώνων πολιτών που είχαν απαχθεί από Βορειοκορεάτες πράκτορες στις δεκαετίες του ' 70 και του '80.
(AP μέσω Fox News)

;Επιστήμη
*Γίνεται γνωστό ότι επιστήμονες στις ΗΠΑ κατάφεραν για πρώτη φορά στα ιατρικά χρονικά να αναγεννήσουν ανθρώπινο κερατοειδή χιτώνα χρησιμοποιώντας βλαστοκύτταρα. (in.gr)

;Πολιτική και εκλογές
*Ο Βαλερί Χελετέι αναλαμβάνει καθήκοντα ως ο τρίτος υπουργός Άμυνας της Ουκρανίας στη θέση του Μιχαήλο Κοβάλ. (Interfax Ukraine)
*Το Κοινοβούλιο της Γερμανίας εγκρίνει την πρόταση για τον πρώτο κατώτατο μισθό στη χώρα, που θα οριστεί στα 8,5 ευρώ την ώρα από το 2015. (BBC)

## 4 Ιουλίου
;Καταστροφές και δυστυχήματα
*Από την κατάρρευση ενός 11ώροφου κτηρίου υπό κατασκευή στην πόλη Τσενάι της Ινδίας σκοτώνονται 61 άτομα, από τα οποία τα περισσότερα εργάζονταν εκεί. (CNN) (BBC News)

;Νόμος και έγκλημα
*Ο Αυστραλός διασκεδαστής Ρολφ Χάρις καταδικάζεται σε φυλάκιση 5 ετών και 9 μηνών από δικαστήριο του Λονδίνου, καταδικάζεται για 12 κατηγορίες σεξουαλικής παρενόχλησης σε βάρος ανήλικων κοριτσιών κατά την περίοδο από το 1968 ως το 1986. (BBC News)

;Πολιτική
*Το Κογκρέσο της Βολιβίας υποστηρίζει ένα νέο νομοσχέδιο για την παιδική εργασία, που επιτρέπει σε 10χρονα παιδιά μα εργάζονται υπό ειδικές συνθήκες.(AlJazeera)
*Τα Ηνωμένα Έθνη ανακοινώνουν σε δήλωση για την πολιτική τους ότι θα ξεκινήσει την αναγνώριση των νομίμων ενώσεων μεταξύ ομοφύλων στους κόλπους του προσωπικού τους.(UN Globe)

;Αθλητισμός
**Παγκόσμιο Κύπελλο Ποδοσφαίρου 2014
*Η οικοδέσποινα Βραζιλία νικά την Κολομβία με 2-1 και προκρίνεται στα ημιτελικά του Παγκοσμίου Κυπέλλου ποδοσφαίρου. Ωστόσο, ο άσος της Βραζιλίας Νεϊμάρ τραυματίζεται έπειτα από χτύπημα με το γόνατο του Κολομβιανού παίκτη Καμίλο Σούνιγα. Ως αποτέλεσμα, ο Βραζιλιάνος δεν θα παίξει στο υπόλοιπο της διοργάνωσης. (Παρουσία) 

## 5 Ιουλίου
;Πόλεμος και επιθέσεις
*Ανακαταλαμβάνονται από ουκρανικές δυνάμεις οι πόλεις Σλοβιάνσκ και Κραματόρσκ, οι οποίες τελούσαν υπό τον έλεγχο των φιλορώσων αυτονομιστών. (Radio Free Europe/Radio Liberty)
*Από έκρηξη παγιδευμένου αυτοκινήτου κοντά στο κοινοβούλιο στην πρωτεύουσα Μογκαντίσου της Σομαλίας, κοντά στο προεδρικό μέγαρο, σκοτώνονται τουλάχιστον 4 άνθρωποι.(Capital.gr)

;Δυστυχήματα
*Στη νότια Πολωνία από την πτώση αεροσκάφους που μετέφερε αλεξιπτωτιστές σκοτώνονται 11 άτομα. (Πολίτης On Line)

;Αθλητισμός
*Στην αντισφαίριση, η Τσέχα Πέτρα Κβίτοβα νικά την Καναδή Εζενί Μπουσάρ στον τελικό του Γουίμπλεντον και κατακτά για 2η φορά στην ιστορία της τον τίτλο στο απλό των γυναικών. (contra.gr) 

## 6 Ιουλίου
;Πόλεμος και επιθέσεις
*Στη διάρκεια συγκρούσεων ανάμεσα στον κυβερνητικό στρατό και σε αντάρτες στην Ουγκάντα, σκοτώνονται 41 άτομα. (Σκάι) 
*Η ισλαμιστική οργάνωση αλ Σαμπάμπ αναλαμβάνει την ευθύνη για τις δύο ένοπλες επιθέσεις, που είχαν ως αποτέλεσμα τουλάχιστον 29 νεκρούς κατά τη χθεσινή νύχτα σε παράκτιες περιοχές της Κένυας. (enet.gr)

;Νόμος και έγκλημα
*Αιγυπτιακό δικαστήριο καταδικάζει σε ισόβια κάθειρξη τον αρχηγό της οργάνωσης Αδερφοί Μουσουλμάνοι και άλλους 36 ισλαμιστές για υποκίνηση μιας βίαιης διαδήλωσης. (kathimerini.gr)

;Αθλητισμός
*Ο Σέρβος Νόβακ Τζόκοβιτς κατακτά τον τίτλο στο απλό ανδρών του Γουίμπλεντον με νίκη επί του Ελβετού Ρότζερ Φέντερερ στον τελικό και βρίσκεται στην κορυφή της παγκόσμιας κατάταξης. (in.gr)
**Παγκόσμιο Κύπελλο Ποδοσφαίρου 2014:
*Η Ολλανδία νικά την Κόστα Ρίκα με 4-3 στα πέναλτι και προκρίνεται στον ημιτελικό του Παγκοσμίου Κυπέλλου, όπως και η Αργεντινή, που κέρδισε με 1-0 το Βέλγιο. (contra.gr) (contra.gr) 

## 7 Ιουλίου
;Πόλεμος και επιθέσεις
*Στη διάρκεια αεροπορικών επιθέσεων του Ισραήλ στη Λωρίδα της Γάζας, σκοτώνονται 9 μαχητές της οργάνωσης Χαμάς, στο μεγαλύτερο πλήγμα για την οργάνωση εδώ και 2 χρόνια. (Τα Νέα)

;Καταστροφές και δυστυχήματα
*Τουλάχιστον 3 άτομα σκοτώνονται στη Γουατεμάλα, έπειτα από σεισμική δόνηση μεγέθους 7,1 βαθμών της κλίμακας Ρίχτερ, που έπληξε και το Μεξικό. (Πολίτης On Line)
*Από τη συντριβή στρατιωτικού ελικοπτέρου που εκτελούσε εκπαιδευτική πτήση κοντά στην πρωτεύουσα Ανόι του Βιετνάμ, σκοτώνονται 16 άνθρωποι και άλλοι 5 τραυματίζονται. (Ναυτεμπορική)

;Νόμος και έγκλημα
*Στην Τουρκία δικαστήριο αποφασίζει την προφυλάκιση ενός αστυνομικού που κατηγορείται για το θάνατο (τον σκότωσε με πιστόλι) ενός διαδηλωτή το 2013 στη διάρκεια αντικυβερνητικών διαδηλώσεων στην Άγκυρα.(kathimerini.gr)

;Διεθνείς σχέσεις
*Η Αυστραλία παραδέχεται για πρώτη φορά ότι επέστρεψε στη Σρι Λάνκα 41 μετανάστες, οι οποίοι είχαν κάνει αίτηση ασύλου. (Ημερησία)

;Πολιτική και εκλογές
*Ο Μοχάμεντ Ντιόν διορίζεται νέος πρωθυπουργός στη Σενεγάλη, μετά την παραίτηση της Αμινάτα Τουρέ. (enet.gr)

;Επιστήμη και τεχνολογία
*Το προϊστορικό πτηνό Pelagornis sandersi ταυτοποιείται ως το μεγαλύτερο πτηνό που έχει ανακαλυφθεί ποτέ. (BBC)

## 8 Ιουλίου

;Πόλεμος και επιθέσεις
*Η ισραηλινή κυβέρνηση εγκρίνει την κλήση 40.000 εφέδρων στρατιωτών καθώς ο πρωθυπουργός Μπενιαμίν Νετανιάχου προειδοποιεί για μια χερσαία επιχείρηση σε αντίποινα στις παλαιστινιακές επιθέσεις με πυραύλους και στις απόπειρες εισβολής στο Ισραήλ. (The Times of Israel)
**Το Ισραήλ εξαπολύει επιθέσεις από αέρος και πυροβολικού. (BBC) (AP)

;Διεθνείς σχέσεις
*Ο πρωθυπουργός της Αυστραλίας Τόνι Άμποτ και ο Ιάπωνας ομόλογος του, Σίνζο Άμπε, υπογράφουν συμφωνία στην Καμπέρα για ελεύθερο εμπόριο. (ABC News Australia)

;Πολιτική και εκλογές
* Εν μέσω αρκετών οικονομικών σκανδάλων, το γαλλικό κόμμα της αντιπολίτευσης Ένωση για ένα Λαϊκό Κίνημα βρέθηκε ότι έκρυβε χρέη ύψους 79,1 εκατ. ευρώ για το έτος 2013.(Lemonde.fr)
* Στις Μπαχάμες η Μαργκαρίτ Πίντλινγκ ορκίζεται ως η 10η Γενική Κυβερνήτρια. (Caribbean Journal)

;Αθλητισμός
*Στο Παγκόσμιο Κύπελλο Ποδοσφαίρου 2014 η οικοδέσποινα Βραζιλία ηττάται με 7-1 από τη Γερμανία στον ημιτελικό της διοργάνωσης. Στον εν λόγω αγώνα ο Μίροσλαβ Κλόζε γίνεται ο παίκτης που πέτυχε τα περισσότερα (16) τέρματα στην ιστορία του Παγκοσμίου Κυπέλλου. (ABC News Australia)

## 9 Ιουλίου
;Πόλεμος και επιθέσεις
*Ο ισραηλινός στρατός εντατικοποιεί την επίθεσή του εναντίον της ελεγχόμενης από τη Χαμάς Λωρίδας της Γάζας, εξαπολύοντας 130 επιθέσεις σε στρατηγικής σημασίας περιοχές. Προηγήθηκαν επιθέσεις με περισσότερους από 250 πυραύλους εναντίον του ισραηλινού εδάφους την περασμένη εβδομάδα. (AP)
**Ο αριθμός των θυμάτων από την ισραηλινή επιχείρηση στη Γάζα φτάνει τα 40.(ABC News Australia)

;Καταστροφές
*Στην Ιαπωνία, ο τυφώνας Νεογκουρί αφήνει 2 νεκρούς στην Οκινάουα, κατά το πέρασμά του από τα μεγαλύτερα νησιά της χώρας.
(Reuters) 

;Νόμος και έγκλημα
*Ένοπλος σκοτώνει με όπλο 6 άτομα (ανάμεσά τους και 4 παιδιά) στο Σπρινγκ του Τέξας. (CBS News)

;Πολιτική και εκλογές
*Στις Νήσους Κουκ διεξάγονται πρόωρες βουλευτικές εκλογές, με το κόμμα του πρωθυπουργού Χένρι Πούνα (Κόμμα των Νήσων Κουκ) να χάνει την πλειοψηφία στο κοινοβούλιο, καθώς κέρδισε 10 έδρες έναντι 11 για το Δημοκρατικό Κόμμα. (Radio New Zealand International)
*Στις κάλπες προσέρχονται οι ψηφοφόροι στην Ινδονησία, για να εκλέξουν Πρόεδρο.(ABC News Australia)

;Επιστήμη και τεχνολογία
*Την παρθενική του πτήση πραγματοποιεί με επιτυχία ο ρωσικός πύραυλος Angara. (Moscow Times)  (RIA Novosti)

;Αθλητισμός
*Στο Παγκόσμιο Κύπελλο Ποδοσφαίρου 2014 η Αργεντινή νικά την Ολλανδία με 4-2 στα πέναλτι και προκρίνεται στον τελικό της διοργάνωσης. (''Los Angeles Times'')

## 10 Ιουλίου
;Πόλεμος και επιθέσεις
*Ουκρανικές δυνάμεις ανακτούν τον έλεγχο της πόλης Σιβέρσκ, η οποία βρισκόταν υπό την κατοχή φιλορώσων ανταρτών.(''Wall Street Journal'')
*Καθώς συνεχίζονται οι ισραηλινοί αεροπορικοί βομβαρδισμοί στη Γάζα, η Χαμάς δημοσιοποιεί βίντεο, στο οποίο η οργάνωση απειλεί με μαχαιρώματα, τρομοκρατικές επιθέσεις και με βομβιστικές επιθέσεις αυτοκτονίας εντός του Ισραήλ. Οι ισραηλινές στρατιωτικές δυνάμεις συλλαμβάνουν 2 Παλαιστίνιους που αποπειράθηκαν να εισέλθουν στο Ισραήλ από τη Δυτική Όχθη με παγιδευμένο όχημα με στόχο να εκτελέσουν βομβιστική επίθεση.(Palestinian Media Watch) (JPost)

;Οικονομία και επιχειρήσεις
*Σε απεργία κατέρχονται οι δημόσιοι υπάλληλοι στο Ηνωμένο Βασίλειο σε ένδειξη διαμαρτυρίας για τις περικοπές στο δημόσιο τομέα και για το πάγωμα μισθών.(Sky News) 

;Διεθνείς σχέσεις
*Έπειτα από σειρά σκανδάλων κατασκοπίας, η Γερμανία απελαύνει τον Αμερικανό σταθμάρχη της CIA από το Βερολίνο. (AAP μέσω SBS Australia)

;Καταστροφές
*Ο τυφώνας Νεογκουρί πλήττει το νησί Χονσού της Ιαπωνίας, προξενώντας κατολισθήσεις, πλημμύρες και το θάνατο 3 ανθρώπων.
(BBC)

## 11 Ιουλίου
;Πόλεμος και επιθέσεις
*Αντάρτες βάλλουν εναντίον θωρακισμένης ταξιαρχίας κοντά στα σύνορα με τη Ρωσία, με αποτέλεσμα να σκοτωθούν 23 Ουκρανοί στρατιώτες.
(Reuters) 
*Αποχωρούν από την κεντρική κυβέρνηση του Ιράκ οι Κούρδοι βουλευτές, έπειτα από τη διαφωνία τους με τον πρωθυπουργό Νουρί αλ Μαλίκι. (BBC)

;Καταστροφές
*Έπειτα από ισχυρό σεισμό μεγέθους 6,8 Ρίχτερ που πλήττει τις ακτές της Φουκουσίμα στην Ιαπωνία, εκδίδεται προειδοποίηση για τσουνάμι. (NYPost)
 
;Υγεία
*Η οργάνωση αρωγής Σώστε τα Παιδιά προειδοποιεί ότι από την επιδημία χολέρας που έχει ενσκήψει στο Νότιο Σουδάν, έχουν πεθάνει ως τώρα 60 άτομα και χιλιάδες ζωές απειλούνται. (AP)

## 12 Ιουλίου
;Πόλεμος και επιθέσεις
*Συνεχίζεται η βία στο Ιράκ.
**Ένοπλοι σκοτώνουν 29 άτομα σε διαμέρισμα της ανατολικής Βαγδάτης. (Reuters) 
**Σε διπλή βομβιστική επίθεση στην πόλη Κιρκούκ σκοτώνονται τουλάχιστον 28 άνθρωποι.(AFP μέσω ''Daily Star'') 

;Διεθνείς σχέσεις
*Η Ευρωπαϊκή Ένωση επιβάλλει κυρώσεις εναντίον του Αλεξάντρ Μποροντάι και άλλων 10 φιλορώσων ηγετών στην Ουκρανία.(Reuters μέσω ''The Globe and Mail'')

;Πολιτική και εκλογές
*Έπειτα από συμφωνία των δύο υποψηφίων που φέρονται αμφότεροι ως οι νικητές των προεδρικών εκλογών του Αφγανιστάν, θα διεξαχθεί επαναληπτική καταμέτρηση των ψηφοδελτίων. Οι δύο είναι οι Αμπντάλα Αμπντάλα και Ασράφ Γκανί. (Reuters) 

;Αθλητισμός
*Στον μικρό τελικό του Παγκοσμίου Κυπέλλου στη Βραζιλία η ομάδα της Ολλανδίας νικά τη Βραζιλία με 3-0 και κατακτά την 3η θέση. (''Daily Mail'')

## 13 Ιουλίου
;Νόμος και έγκλημα
*Η αστυνομία στην Αργεντινή συλλαμβάνει το λιγότερο 30 άτομα στο κέντρο του Μπουένος Άιρες μετά την ήττα της Αργεντινής στον τελικό του Παγκοσμίου Κυπέλλου στη Βραζιλία. (CNN)
;Πολιτική και εκλογές
*Το νέο κεντρώο Κόμμα του Μίρο Τσεράρ κερδίζει μεγάλη νίκη στις βουλευτικές εκλογές στη Σλοβενία με αμφότερα τα σοσιαλδημοκρατικά και τα κεντροδεξιά κόμματα να υφίστανται τη χειρότερη ήττα στην ιστορία τους, ενώ οι νικητές των προηγούμενων εκλογών, η Θετική Σλοβενία, αποτυγχάνουν να εισέλθουν στη Βουλή.(Slovenia Times) 
;Αθλητισμός
*Παγκόσμιο Κύπελλο Ποδοσφαίρου 2014
**Η Γερμανία νικά την Αργεντινή με 1-0 στην παράταση του τελικού του Παγκοσμίου Κυπέλλου της FIFA στο Στάδιο Μαρακανά του Ρίο ντε Τζανέιρο της Βραζιλίας και κατακτά το τρόπαιο. Το νικητήριο τέρμα πετυχαίνει ο Μάριο Γκέτσε. (ABC News Australia), (BBC)
**Ο Λιονέλ Μέσι από την Αργεντινή κερδίζει τη Χρυσή Μπάλα της διοργάνωσης για τον καλύτερο παίκτη και ο Κολομβιανός Χάμες Ροδρίγκες το Χρυσό Παπούτσι για τα περισσότερα τέρματα. Ο Γερμανός Μάνουελ Νόιερ κερδίζει τα Χρυσά Γάντια για τον καλύτερο τερματοφύλακα.(ABC News Australia)

## 14 Ιουλίου
;Πόλεμος και επιθέσεις
*Σε δύο διαδοχικές εκρήξεις στην πόλη Αλ Αρίς της Αιγύπτου σκοτώνονται 1 στρατιώτης και 7 πολίτες, ανάμεσα στους οποίους και 2 παιδιά, στη Χερσόνησο του Σινά. (Indian Express)
*Καταρρίπτεται ουκρανικό στρατιωτικό αεροσκάφος τύπου Antonov An-26 κοντά στο Λουχάνσκ όπου συνεχίζονται οι σφοδρές συγκρούσεις ανάμεσα σε ουκρανικές δυνάμεις και σε αυτονομιστές αντάρτες. Η Ουκρανία ισχυρίζεται ότι η κατάρριψη έγινε από πύραυλο που εκτόξευσε η Ρωσία.(''Interfax''), (AP μέσω CBC)

;Θρησκεία
*Η Γενική Σύνοδος της Εκκλησίας της Αγγλίας αποφασίζει να επιτρέψει για πρώτη φορά και σε γυναίκες να γίνονται επίσκοποι. (BBC)

;Υγεία
*Η επιδημία του ιού Έμπολα που ενέσκηψε στη Δυτική Αφρική επιδεινώνεται, με τα θύματα να υπερβαίνουν τα 500. (AP)

;Πολιτική
*Παραιτείται από υπουργός Εξωτερικών του Ηνωμένου Βασιλείου ο Ουίλιαμ Χέιγκ στο πλαίσιο ανασχηματισμού της κυβέρνησης του Ντέιβιντ Κάμερον. (AFP μέσω ABC News Australia)

## 15 Ιουλίου
;Πόλεμος και επιθέσεις
*Το Ισραήλ δέχεται τη συμφωνία για εκεχειρία που πρότεινε η Αίγυπτος, όμως η Χαμάς την απορρίπτει.(The Guardian) (Haaretz)
**Ο αριθμός των νεκρών στη Γάζα έφτασε τους 190. (Reuters) 
* Στο Αφγανιστάν εκρήγνυται παγιδευμένο όχημα σε αγορά στα ανατολικά της χώρας στην επαρχία Πακτίκα, με αποτέλεσμα το θάνατο τουλάχιστον 89 ατόμων και τον τραυματισμό δεκάδων άλλων, σε μία από τις πιο θανατηφόρες επιθέσεις κατά τον πόλεμο. (BBC) (Reuters) 
*Τουλάχιστον 11 άμαχοι σκοτώνονται σε αεροπορικό χτύπημα στην ανταρτοκρατούμενη πόλη Σνίζνε της Ουκρανίας.
(AP μέσω ''Washington Post'')

;Καταστροφές και δυστυχήματα
*Από την ανατροπή βάρκας στις ακτές της Μαλαισίας πνίγονται 19 μετανάστες. (''The Sun Daily'')
*Από τον εκτροχιασμό συρμού στο Μετρό της Μόσχας σκοτώνονται τουλάχιστον 10 άτομα και άλλα 100 τραυματίζονται, 50 εκ των οποίων σοβαρά. (AP μέσω ''Daily Mail''), (BBC)

;Πολιτική και εκλογές
*Ο Σαλίμ αλ Τζαμπουρί εκλέγεται πρόεδρος του κοινοβουλίου του Ιράκ.(Wall Street Journal)
*Ο Ζαν-Κλοντ Γιούνκερ εκλέγεται από το Ευρωπαϊκό Κοινοβούλιο στο αξίωμα του προέδρου της Ευρωπαϊκής Επιτροπής. (Euronews)
*Εγκρίνεται από το κοινοβούλιο της Κροατίας ένας νόμος με τον οποίο αναγνωρίζονται οι ενώσεις διά βίου για τα ομόφυλα ζευγάρια, εξισώνοντάς τα με τα παντρεμένα ζευγάρια σε όλα εκτός από το δικαίωμα στην υιοθεσία.(queer.de) 

;Αθλητισμός
*Στο Major League Baseball All-Star Game η Αμερικανική Λίγκα κερδίζει την Εθνική Λίγκα με 5-3. (Fox News)

## 16 Ιουλίου
;Πόλεμος και επιθέσεις
*Οι ΗΠΑ επεκτείνουν τις κυρώσεις τους εναντίον της Ρωσίας, εξαιτίας της συνεχιζόμενης υποστήριξης προς τους αυτονομιστές που μάχονται τις κυβερνητικές δυνάμεις στην ανατολική Ουκρανία. (The New York Times), (U.S. Department of Treasury)
*Τέσσερα παιδιά που παίζουν σε λιμάνι κοντά στο ξενοδοχείο Αλ Ντέιρα της Γάζας σκοτώνονται από ισραηλινό βομβαρδισμό.(The Guardian)

;Καταστροφές
*Ο τυφώνας Ραμασούν πλήττει τις Φιλιππίνες, με αποτέλεσμα να πεθάνουν τουλάχιστον 10 άτομα στο νησί Λουσόν. (CNN), (Reuters via NBC)

;Πολιτική και εκλογές
*Ο Μπασάρ αλ Άσαντ ορκίζεται για τρίτη θητεία στο αξίωμα του Προέδρου της Συρίας. (AP μέσω ''Washington Post'')
*Η Ρωσία και η Κούβα συμφωνούν στην επαναλειτουργία του σταθμού Λούρδες SIGINT, της μεγαλύτερης κατασκοπευτικής βάσης από τη σοβιετική εποχή που βρίσκεται εκτός Ρωσίας. (Business Insider)

;Νόμος και έγκλημα
*Συλλαμβάνεται τραυματισμένος από την Ελληνική Αστυνομία στο Μοναστηράκι ο καταζητούμενος για υποθέσεις τρομοκρατίας Νίκος Μαζιώτης. Στη συμπλοκή τραυματίστηκαν ακόμη ένας αστυνομικός και δύο τουρίστες. (Το Βήμα)

## 17 Ιουλίου
;Πόλεμος και επιθέσεις
*Το Ισραήλ και η Χαμάς συμφωνούν σε σύντομη κατάπαυση του πυρός με σκοπό να εισέλθει ανθρωπιστική βοήθεια στη Λωρίδα της Γάζας. (Al-Jazeera)
**Αργότερα, η εκεχειρία διαψεύδεται τόσο από το υπουργείο Εξωτερικών του Ισραήλ όσο και από τη Χαμάς ως παραπληροφόρηση. (BBC (UK))
**Το Ισραήλ ξεκινά χερσαία επίθεση.(BBC)
*Στη διάρκεια επιθέσεων από ισλαμιστές στα ορεινά της Τυνησίας στα σύνορα με την Αλγερία σκοτώνονται τουλάχιστον 14 Τυνήσιοι στρατιώτες και τουλάχιστον 20 άλλοι τραυματίζονται. (BBC News)
* Η Ουκρανία κατηγορεί τη Ρωσική Πολεμική Αεροπορία για την κατάρριψη ενός ουκρανικού στρατιωτικού αεροσκάφος πάνω από το έδαφός της.
(Sky News Australia) 

;Καταστροφές και δυστυχήματα
*Καταρρίπτεται αεροσκάφος των αερογραμμών της Μαλαισίας με 295 επιβάτες από διάφορες χώρες κοντά στο Χράμποβε της Ουκρανίας. Το αεροπλάνο εκτελούσε το δρομολόγιο Άμστερνταμ - Κουάλα Λουμπούρ. (BBC (UK)),(Reuters) 
*Ο τυφώνας Ραμασούν κατευθύνεται προς τη νότια Κίνα, έχοντας προκαλέσει το θάνατο τουλάχιστον 38 ατόμων στις Φιλιππίνες με 8 άτομα να αγνοούνται. (Reuters) 
**Η επαρχία Κεζόν των Φιλιππινών κηρύσσεται σε κατάσταση εκτάκτου ανάγκης εξαιτίας των καταστροφών που προξένησε ο τυφώνας.(GMA Network)
*Από τη συντριβή πυροσβεστικού ελικοπτέρου που αναζητούσε αγνοουμένους από το ναυάγιο του MV Sewol του περασμένου Απριλίου στη Νότια Κορέα, σκοτώνονται 5 άτομα. (Fox News)

;Νόμος και έγκλημα
*Ομοσπονδιακός δικαστής αποφαίνεται ότι η θανατική ποινή στην Καλιφόρνια είναι αντισυνταγματική.(''Los Angeles Times'')

;Πολιτική και εκλογές
*Στην Αυστραλία το Κοινοβούλιο ψηφίζει υπέρ της κατάργησης του φόρου του άνθρακα. (AFP μέσω Y7 news)
*Η στρατιωτική χούντα της Ταϊλάνδης επιτρέπει στην πρώην πρωθυπουργό Γίνγκλακ Σιναουάτρα να ταξιδέψει στο εξωτερικό για πρώτη φορά από το πραξικόπημα. (BBC)

;Επιστήμη και τεχνολογία
*Επιστήμονες μεταδίδουν αποσπάσματα από βίντεο που δείχνει μια μυστηριώδη γιγάντια οπή και έναν κρατήρα που έκαναν ξαφνικά την εμφάνισή τους στη Σιβηρία της Ρωσίας. (Gizmodo.com)

## 18 Ιουλίου
;Πόλεμος και συγκρούσεις
*Συριακός εμφύλιος πόλεμος:
** Γύρω στους 100 στρατιώτες, φρουροί και εργαζόμενοι σκοτώνονται καθώς αντάρτες που ανήκουν στο Ισλαμικό Κράτος του Ιράκ και του Λεβάντε (ISIS) αποκτούν τον έλεγχο της Παλμύρα στο κέντρο της Συρίας. Το Συριακό Παρατηρητήριο για τα Ανθρώπινα Δικαιώματα αναφέρει το θάνατο 115 ατόμων συνολικά. (''Irish Independent'')
;Νόμος και έγκλημα
*Αθωώνεται ο πρώην πρωθυπουργός της Ιταλίας Σίλβιο Μπερλουσκόνι για τις κατηγορίες προαγωγής ανηλίκων στην πορνεία και κατάχρησης εξουσίας στην υπόθεση "Ρούμπι Γκέιτ". (enet.gr)
;Καταστροφές
*Ο τυφώνας Ραμασούν, στο πέρασμα του οποίου σκοτώθηκαν 54 άτομα στις Φιλιππίνες, κατευθύνεται προς τις επαρχίες της νότιας Κίνας. (Reuters) 
**Από την κατάρρευση στέγης σε τράπεζα στο Σεντζέν αναφέρονται 3 νεκροί και 11 τραυματίες.(Channel News Asia)

;Αθλητισμός
*Η FIFA αίρει την ποινή που είχε επιβληθεί εναντίον της Νιγηρίας εξαιτίας κυβερνητικών παρεμβάσεων στην ποδοσφαιρική ομοσπονδία της χώρας, καθώς η τελευταία έχει συμμορφωθεί με τις υποδείξεις της διεθνούς ομοσπονδίας.(Nova sports)

## 19 Ιουλίου
;Πόλεμος και επιθέσεις
*Καθώς συνεχίζεται η ισραηλινή στρατιωτική επιχείρηση εναντίον της Χαμάς στη Λωρίδα της Γάζας, ο αριθμός των θυμάτων υπερβαίνει τα 300. (AFP μέσω SBS) 

;Καταστροφές και δυστυχήματα
*Από σύγκρουση λεωφορείων από την Πολωνία και την Ουκρανία έξω από την πόλη Δρέσδη της Γερμανίας σκοτώνονται τουλάχιστον 9 άτομα και άλλα 40 τραυματίζονται.(AP)
*Τουλάχιστον 43 άνθρωποι σκοτώνονται και 6 τραυματίζονται από τη σύγκρουση ενός λεωφορείου με φορτηγό που μεταφέρει εύφλεκτα υγρά στην επαρχία Χουνάν της Κίνας. (enet.gr με πληροφορίες ΑΠΕ-ΜΠΕ)
*Στο πέρασμα του τυφώνα Ραμασούν στη νότια Κίνα, έχουν σκοτωθεί 14 άτομα από χθες. (Reuters) 
*Συνολικά 19 μετανάστες έχασαν τη ζωή τους από ασφυξία σε πλεούμενο το οποίο σάλπαρε από τη Λιβύη με προορισμό τη Λαμπεντούζα, πιθανότατα εξαιτίας αναθυμιάσεων από τα καύσιμα της μηχανής του πλοιαρίου, καθώς, κατά τα φαινόμενα, είχαν αναγκαστεί να ταξιδέψουν στο αμπάρι.(in.gr)

;Περιβάλλον
*Σε αποκλεισμό της βάσης του ΝΑΤΟ στη Σούδα προχωρούν εκατοντάδες πολίτες από την Κρήτη, σε ένδειξη διαμαρτυρίας για την καταστροφή των χημικών της Συρίας με τη μέθοδο της εν πλω υδρόλυσης στη Μεσόγειο.(star.gr)

## 20 Ιουλίου
;Πόλεμος και επιθέσεις
*Στη Λιβύη ξαναρχίζει η επίθεση από ισλαμιστές στο Διεθνές Αεροδρόμιο Τρίπολης. (Sky News Australia) 
*Οι αυτονομιστές αντάρτες μεταφέρουν τις 196 σορούς των θυμάτων από την αεροπορική τραγωδία της Πτήσης 17 της Malaysia Airlines σε άγνωστη τοποθεσία. (AP)
*Το Ισραήλ συμφωνεί σε δίωρη κατάπαυση του πυρός στη Σουατζαΐγια της Λωρίδας της Γάζας, έπειτα από αίτημα του Ερυθρού Σταυρού, ύστερα από σφοδρούς βομβαρδισμούς που προκάλεσαν το θάνατο πάνω από 56 Παλαιστινίων και 13 Ισραηλινών στρατιωτών.(Haaretz)

;Καταστροφές
*Ο αριθμός των θυμάτων από τον τυφώνα Ραμασούν φτάνει τα 94 στις Φιλιππίνες και τα 18 στη νότια Κίνα. (AP μέσω Fox News)

;Πολιτική και εκλογές
*Ινδονησιακές προεδρικές εκλογές 2014
**Πρόεδρος της Ινδονησίας εκλέγεται ο κυβερνήτης της Τζακάρτα Τζόκο Γουιντόντο. (''The Jakarta Globe'')

;Κουλτούρα και πολιτισμός
*Ο Νοτιοαφρικανός Σανέιε Μασιλέλα γίνεται σε ηλικία 9 ετών ο νεαρότερος γαμπρός στον κόσμο, καθώς παντρεύεται σε τελετή μία γυναίκα 62 ετών, ήδη παντρεμένη με παιδιά, σε έναν γάμο που έγινε "για να ικανοποιηθούν οι πρόγονοι". (news.makedonias.gr)
*Οι Monty Python παρουσιάζουν την τελευταία τους ζωντανή κωμική παράσταση στην αρένα The O₂ στο Λονδίνο.http://www.telegraph.co.uk/culture/tvandradio/tv-and-radio-reviews/10975695/Monty-Python-live-mostly-review-poignant-and-predictable-but-tremendous-fun.html
;Αθλητισμός
*Στην καλαθοσφαίριση, η εθνική Τουρκίας νικά 65-57 στον τελικό την ομάδα της Ισπανίας και κατακτά το ευρωπαϊκό πρωτάθλημα καλαθοσφαίρισης νέων ανδρών που ολοκληρώνεται στο Ηράκλειο. (tvkosmos.gr)
*Ο Ρόρι Μακιλρόι από τη Βόρεια Ιρλανδία κατακτά το Πρωτάθλημα Όπεν γκολφ. (ΑΡ)

## 21 Ιουλίου
;Πόλεμος και επιθέσεις
* Το Συμβούλιο Ασφαλείας των Ηνωμένων Εθνών καλεί σε άμεση εκεχειρία στη Λωρίδα της Γάζας έπειτα από έκτακτη συνεδρίαση. (BBC)
*Αρχίζουν ξανά οι συγκρούσεις στο Ντόνετσκ της Ουκρανίας, ενώ φτάνουν διεθνείς εμπειρογνώμονες με σκοπό να ερευνήσουν τη συντριβή του αεροσκάφους της Malaysia Airlines. (Reuters) 
*Στο Ιράκ, 10 άτομα σκοτώνονται σε αεροπορικό βομβαρδισμό της ιρακινής Πολεμικής Αεροπορίας στην πόλη Χαβίτζα, η οποία ελέγχεται από αντάρτες.(Reuters) 

;Καταστροφές και δυστυχήματα
*Ο αριθμός των θυμάτων από τον τυφώνα Ραμασούν ανέρχεται στα 26 στη νότια Κίνα και στα 11 στο βόρειο Βιετνάμ. (CTV News)
*Από βουτιά λεωφορείου σε χαράδρα στο Κασμίρ του Πακιστάν, σκοτώνονται 16 άτομα και άλλα 37 τραυματίζονται. (AFP μέσω Global Post) 

## 22 Ιουλίου
;Δυστυχήματα
*Ο Ιβάν Μπερεντίν απολύεται από τη θέση του επικεφαλής του Μετρό της Μόσχας, έπειτα από τον εκτροχιασμό που είχε ως αποτέλεσμα το θάνατο 22 ανθρώπων. (AP)

;Διεθνείς σχέσεις
*Η Ευρωπαϊκή Ένωση συμφωνεί στην επιβολή κυρώσεων εναντίον της Ρωσίας, εξαιτίας του ρόλου της στον πόλεμο στην Ουκρανία. (''Washington Post'')

;Νόμος και έγκλημα
*Στη Νότια Κορέα η αστυνομία αναγνώρισε ένα πτώμα που βρέθηκε στις 12 Ιουνίου ότι ανήκει στον καταζητούμενο για το πολύνεκρο ναυάγιο του MV *Sewol* Γιου Μπιουνγκ-έουν. (''New York Times'')

;Πολιτική και εκλογές
*Ινδονησιακή προεδρική εκλογή 2014:
**Ο Τζόκο Γουιντόντο εκλέγεται επίσημα ως ο νέος πρόεδρος της Ινδονησίας. (''The Jakarta Post'')

## 23 Ιουλίου
;Πόλεμος και επιθέσεις
*Ο Ερυθρός Σταυρός κηρύσσει επίσημα τη σύρραξη στην Ουκρανία ως εμφύλιο πόλεμο. (The Local)
**Οι σοροί των θυμάτων από τη συντριβή αεροσκάφους των Malaysia Airlines επιστρέφονται από την ανατολική Ουκρανία στην Ολλανδία, μαζί με τα μαύρα κουτιά από την πτήση. (Business World Online) 
*Δύο εκρήξεις σημειώνονται στην πόλη Καντούνα της βόρειας Νιγηρίας, με αποτέλεσμα να σκοτωθούν το λιγότερο 82 άτομα.(Yahoo News)
*Στη Λωρίδα της Γάζας, ο ισραηλινός στρατός βομβαρδίζει ένα σχολείο των Ηνωμένων Εθνών, όπου είχαν καταφύγει Παλαιστίνιοι, με αποτέλεσμα να σκοτωθούν τουλάχιστον 16 άτομα, τα περισσότερα παιδιά και 200 να τραυματιστούν. (enet.gr)

;Δυστυχήματα
*Στην Ταϊβάν, 48 άτομα σκοτώνονται και άλλα 11 τραυματίζονται κατά την αναγκαστική προσγείωση αεροσκάφους της εταιρείας Transasia Air σε ένα από τα Νησιά Πενγκού. (euronews) 
;Πολιτική και εκλογές
*Για τις 12 Αυγούστου αναβάλλεται η προεδρική εκλογή στο Λίβανο, καθώς και η 9η απόπειρα εκλογής του ανώτατου άρχοντα από το Κοινοβούλιο απέτυχε. (Daily Star) 
;Οικονομία
*Το Συμβούλιο της ΕΕ υιοθετεί την τελική απόφαση με την οποία επιτρέπεται στη Λιθουανία να υιοθετήσει το ευρώ για νομισματική μονάδα από την 1η Ιανουαρίου 2015. (Consilium)

;Αθλητισμός
*Αρχίζουν, με την τελετή έναρξης στη Γλασκόβη, οι Αγώνες της Κοινοπολιτείας για το 2014. (BBC)

## 24 Ιουλίου
;Πόλεμος και επιθέσεις
*Ένοπλοι επιτίθενται σε κονβόι με κρατουμένους στα βόρεια της Βαγδάτης, με αποτέλεσμα να σκοτωθούν 52 φυλακισμένοι και 8 στρατιώτες του ιρακινού στρατού.(AFP μέσω Fox News)

;Δυστυχήματα και καταστροφές
*Η Πτήση 5017 της Air Algérie χάνει την επικοινωνία με τον πύργο ελέγχου 50 λεπτά μετά την απογείωση. Εκτελούσε το δρομολόγιο Ουαγκαντουγκού - Αλγέρι με 116 επιβαίνοντες. Αργότερα βρίσκονται τα συντρίμμια του αεροσκάφους στο Μάλι. (AFP μέσω ''Sydney Morning Herald''), 
(NBC News), (Reuters) 

;Πολιτική και εκλογές
*Παραιτείται από πρωθυπουργός της Ουκρανίας ο Αρσένι Γιάτσενιουκ μετά την κατάρρευση του κυβερνητικού συνασπισμού.(Washington Post)
*Ο αντιπρόεδρος της κυβέρνησης, Βολοντίμιρ Χρόισμαν, διορίζεται υπηρεσιακός πρωθυπουργός. (Kyiv Post)
*Ο Κούρδος Φουάντ Μασούμ εκλέγεται ως ο 7ος Πρόεδρος του Ιράκ. (The Washington Post), (in.gr)
*Ο Ρεουβέν Ριβλίν ορκίζεται ως ο 10ος Πρόεδρος του Ισραήλ. (IANS μέσω Biharprabha)

## 25 Ιουλίου
;Δυστυχήματα
*Ο Γάλλος πρόεδρος Φρανσουά Ολλάντ ανακοινώνει ότι εντοπίστηκε το ένα από τα μαύρα κουτιά του αεροσκάφους από τις γαλλικές δυνάμεις που μετέβησαν στην περιοχή του δυστυχήματος με την πτήση της Air Algerie, κοντά στα σύνορα του Μάλι με την Μπουρκίνα Φάσο και ότι όλοι οι επιβαίνοντες είναι νεκροί. (enet.gr)
*Από πτώση στρατιωτικού ελικοπτέρου της ινδικής Πολεμικής Αεροπορίας στην περιοχή Σιταπούρ του κρατιδίου Ουτάρ Πραντές, σκοτώνονται 7 άτομα.(Patrika Group)

;Πόλεμος και επιθέσεις
*Το Ισραήλ απορρίπτει την πρόταση του Αμερικανού υπουργού Εξωτερικών Τζον Κέρι για κατάπαυση του πυρός, ενώ η Χαμάς δεν κάνει κανένα σχόλιο. (''Times of Israel'')
*Το Ισλαμικό Κράτος του Ιράκ και του Λεβάντε ισχυρίζεται ότι οι δυνάμεις του εκτέλεσαν μαζικά τουλάχιστον 50 μέλη του στρατού της Συρίας.(AFP μέσω Global Post)

;Πολιτική και εκλογές
*Μπλοκάρονται για 10 ημέρες οι επεξεργασίες στη Wikipedia που έγιναν από υπολογιστές του Αμερικανικού Κογκρέσου, έπειτα από σειρά βανδαλισμών σε σελίδες που ξεκίνησαν από μέλη του προσωπικού του κογκρέσου. (''The Guardian'')

## 26 Ιουλίου
;Πόλεμος και επιθέσεις
*Τουλάχιστον 14 άτομα σκοτώνονται σε επίθεση ενόπλων σε 2 λεωφορεία που κατευθύνονταν προς το κεντρικό Αφγανιστάν. (enet.gr)
*Ο αριθμός των θυμάτων από την επίθεση του Ισραήλ στη Γάζα ξεπερνά τα 900.(AFP μέσω Manila Bulletin)

;Πολιτική και εκλογές
*Ο Πέδρο Σάντσεθ εκλέγεται γενικός γραμματέας του Ισπανικού Σοσιαλιστικού Κόμματος των Εργατών στη διάρκεια του έκτακτου συνεδρίου και τις πρώτες στην ιστορία προκριματικές εκλογές. Έτσι γίνεται ο ηγέτης της αντιπολίτευσης στην Ισπανία.(Euronews)  (Typically Spanish) 

## 27 Ιουλίου
;Πόλεμος και επιθέσεις
*Στη Λιβύη μαίνονται οι συγκρούσεις ανάμεσα στον κυβερνητικό στρατό και στους ισλαμιστές πολιτοφύλακες, με απολογισμό 38 νεκρούς στη Βεγγάζη. (AFP μέσω Yahoo! News)
**Σε επίθεση με πύραυλο στην πρωτεύουσα Τρίπολη σκοτώνονται 23 Αιγύπτιοι εργάτες. (Independent Online)
*Ένοπλοι, φερόμενοι ως μέλη της νιγηριανής οργάνωσης Μπόκο Χαράμ, απάγουν τη σύζυγο του αντιπροέδρου της κυβέρνησης του Καμερούν, Αμαντού Αλί.(CNN)

;Επιστήμη
*Στις Φιλιππίνες ο πληθυσμός φτάνει τα 100 εκατομμύρια. (AFP μέσω Yahoo! News)

;Περιβάλλον
*Ολοκληρώνεται με την επιστροφή δύο ιστιοφόρων ανοικτής θάλασσας στην Παλαιόχωρα Χανίων λίγο μετά τα μεσάνυχτα η νέα διαμαρτυρία εν πλω για τα χημικά στη Μεσόγειο. (enet.gr)

;Αθλητισμός
*Στην ποδηλασία, ο Ιταλός Βιντσέντσο Νιμπάλι κερδίζει το Γύρο της Γαλλίας και γίνεται ο έκτος ποδηλάτης που κερδίζει και τους 3 μεγάλους ποδηλατικούς αγώνες, συμπεριλαμβανομένων του Γύρου της Ισπανίας (Vuelta a España) και του Γύρου της Ιταλίας (Giro d'Italia). (NBC Sports)

## 28 Ιουλίου
;Πόλεμος και επιθέσεις
*Στην Κίνα σημειώνεται επίθεση με στόχο ένα αστυνομικό τμήμα και κυβερνητικά κτήρια στην κομητεία Σάτσε της επαρχίας Σιντζιάνγκ, με νεκρούς και τραυματίες. (enet.gr)
*Τουλάχιστον 16 άτομα σκοτώνονται και 13 τραυματίζονται σε τρομοκρατική επίθεση των ισλαμιστών της Αμπού Σαγιάφ στις Φιλιππίνες. (IANS via Biharprabha)
*Το Συμβούλιο Ασφαλείας των Ηνωμένων Εθνών καλεί σε άμεση κατάπαυση του πυρός στη Γάζα, ωστόσο αμφότερα το Ισραήλ και η Χαμάς απορρίπτουν το αίτημα.(''Washington Post'')

;Οικονομία
*Το Μόνιμο Διαιτητικό Δικαστήριο της Χάγης αποφαίνεται ότι οι ρωσικές αρχές χειραγώγησαν το δικαστικό σύστημα με σκοπό τη χρεοκοπία της εταιρείας καυσίμων Γιούκος και τη φυλάκιση του επικεφαλής της, Μιχαήλ Χοντορκόφσκι προς όφελος των κρατικών εταιρειών Rosneft και Gazprom. Ο σχετικός πλειστηριασμός ήταν παράνομος και επιδικάζεται πρόστιμο ύψους 50 δισ. δολαρίων, που είναι και το μεγαλύτερο από δικαστήριο διαιτησίας στην ιστορία. (Reuters)  (''The New York Times'') (''The Moscow Times'') (BBC)

## 29 Ιουλίου
;Πόλεμος και επιθέσεις
*Στη διάρκεια αεροπορικών βομβαρδισμών στην πόλη της Γάζας σκοτώνονται 18 άτομα. Ο ισραηλινός στρατός ανακοινώνει ότι πραγματοποίησε σήμερα περισσότερες από 200 επιθέσεις από αέρος. (CNN)
**Η Παλαιστινιακή Αρχή ανακοινώνει ότι έπεισε τις οργανώσεις Χαμάς και Ισλαμική Τζιχάντ να δεχτούν την κατάπαυση του πυρός, ώστε να παρασχεθεί ανθρωπιστική βοήθεια, όμως η Χαμάς αρνείται τον ισχυρισμό. (Ynet)

;Νόμος και έγκλημα
*Αθωώνονται από δικαστήριο το Μικτό Ορκωτό Εφετείο της Πάτρας ο επιχειρηματίας και ο επιστάτης που κατηγορούνταν για την επίθεση εναντίον αλλοδαπών εργατών σε φυτείες φράουλας τον Απρίλιο του 2013 στη Νέα Μανωλάδα Ηλείας για τις φράουλες. Δύο άλλοι κατηγορούμενοι καταδικάστηκαν σε 14 χρόνων και 7 χρόνων αντίστοιχα για την επίθεση και τους πυροβολισμούς σε βάρος των μεταναστών που ζητούσαν τη βελτίωση των συνθηκών εργασίας τους. (Ημερησία)

;Δυστυχήματα
*Τουλάχιστον 34 άτομα πεθαίνουν από ποδοπατήματα σε παραλία της Γουινέας στη διάρκεια συναυλίας για τη λήξη του Ραμαζανιού. Η κυβέρνηση κηρύσσει επταήμερο εθνικό πένθος για τα θύματα της τραγωδίας. (Τα Νέα)
*Από το κύμα καύσωνα που ενέσκηψε στην Ιαπωνία πεθαίνουν τουλάχιστον 15 άτομα και περισσότερα από 8.000 νοσηλεύτηκαν την περασμένη εβδομάδα. (AFP μέσω Yahoo! News)

;Διεθνείς σχέσεις
*Η ΕΕ και οι ΗΠΑ επεκτείνουν τις κυρώσεις εναντίον της Ρωσίας αναφορικά με την κρίση στην Ουκρανία. (''New York Times'')
## 30 Ιουλίου
;Πόλεμος και επιθέσεις
*Ο στρατός του Ισραήλ ανακοινώνει εκεχειρία διάρκειας 4 ωρών. (enet.gr)

;Υγεία
*Κλείνουν όλα τα σχολεία στη Λιβερία εξαιτίας του ιού Έμπολα, ενώ στη Σιέρα Λεόνε κηρύσσεται κατάσταση εκτάκτου ανάγκης, με τα θύματα να ξεπερνούν τα 670 μέχρι στιγμής. (kathimerini.gr)

;Καταστροφές και δυστυχήματα 
*Έπειτα από κατολίσθηση στο χωριό Άμπε της επαρχίας Πούνε του κρατιδίου Μαχαράστρα της Ινδίας, παγιδεύονται 150 άτομα, ενώ ο αριθμός των νεκρών φτάνει τους 20. (IBN Live) , (''The Hindu'')

## 31 Ιουλίου
;Οικονομία
*Η Αργεντινή βρίσκεται αντιμέτωπη με τη χρεοκοπία της για δεύτερη φορά από το 2002, έπειτα από την αποτυχία των διαπραγματεύσεων με τους πιστωτές της. (Capital.gr)

;Διεθνείς σχέσεις
*Επισημοποιείται από τους ηγέτες της ΕΕ η εφαρμογή νέων οικονομικών κυρώσεων εναντίον της Μόσχας, με στόχο να σταματήσει η υποστήριξη της ρωσικής κυβέρνησης προς τους αυτονομιστές αντάρτες στην ανατολική Ουκρανία.(enet.gr)

;Πολιτική
*Στην Ουκρανία το Κοινοβούλιο δεν κάνει δεκτή την παραίτηση του πρωθυπουργού Αρσένι Γιάτσενιουκ.(kathimerini.gr)

;Δυστυχήματα
*Τουλάχιστον 27 άτομα σκοτώνονται και άλλα 267 τραυματίζονται από έκρηξη σε αγωγό φυσικού αερίου την πόλη Καοχσιούνγκ της Ταϊβάν. (Wall Street Journal)

 07